'n Heerlike wegbreek na Mauritius - Mooi Leefstyl
'n Heerlike wegbreek na Mauritius
Met opgewondenheid deel ons 'n heerlike wegbreek na Mauritius saam met Schantel Merwe met jou. As jy 'n vakansie benodig, dan sal hierdie artikel jou motiveer om jou paspoort reg te kry om te begin reis. Mauritius is 'n populêre vakansie bestemming vir Suid-Afrikaners. Slegs 'n korterige vlug en jy is in 'n tropiese paradys. Dit is die ideale vakansie bestemming vir paartjies, asook families. Daar is iets vir almal om te doen en jy sal definitief uitgerus voel na jou vakansie.
Schantel Merwe, 'n fotograaf en reis liefhebber, het na Mauritius gereis en die mooiste foto's geneem. Rol af om meer te lees oor ons onderhoud Schantel Merwe oor haar wegbreek na Mauritius. Mooi Leefstyl se span reis gereeld na oulike wegbreek plekkies en ons is altyd opgewonde om oulike idees met ons lesers te deel. Klik hier om meer te lees oor ons wegbreek resensies.
Wat was die rede vir jul reis na Mauritius:
Ek was gehuur om foto's te neem vir die Four Seasons Mauritius, wat hul kan gebruik om aan paartjies wat wil trou en paartjies wat reeds getroud is te kan bemark.
Hoekom sou jy sê moet lesers na Mauritius reis?
Dis 'n kort vlug na 'n heeltemal ander wêreld. Daar is baie dinge om te sien en doen en dis 'n baie kleurvolle kultuur.
Watter aktiwiteite het julle deel geneem aan in Mauritius?
Ons het roeiplank gery in die see, op 'n bootreis na 'n kleiner eiland gegaan met 'n strand kroeg en restaurant, idillies soos iets uit 'n fliek. Ons het 'n groot verskeidenheid plekke op hul eie perseel besoek en heerlike kos geniet. Dan het ons ook fiets gery, tennis gespeel die spa besoek en baie gestap in hul pragtige tropiese tuine.
Hoekom het julle Four Seasons Hotel in Mauritius gekies vir jul verblyf?
Die kamers is ongelooflik. Elke Cabana het sy eie privaat tuin, klein swembad en kyk uit op die strand. Die kamers was baie mooi toegerus met moderne meubels, TV, Wi-Fi en 'n yskas met yskoue water en Mauritian bier. Hulle het ons ook verras met 'n bottel wyn. Die mooiste deel was die en-suite badkamer wat 'n pragtige groot bad het en groot glas vensters, 'n stort en groot spieëls voor die wasbakke. Alles was baie stylvol.
Noem vir ons vyf van jul gunsteling dinge om te doen in Mauritius?
Fiets ry en markte besoek. Die rys lande te besoek as hul rys oes. Die spa's. Mauritian Curry te eet en Mauritian tee te drink. Te roeiplank en swem op die ligblou see wat mens tot op die bodem kan sien. 'n Boot rit is bo aan die lys van "to-do's".
Het julle jul reis na Mauritius self beplan?
Die agente by Four Seasons is fantasies, maar al beplan jy niks reël hul in 'n japtrap dinge vir jou direk van die hotel af.